section_heading: AFC Ajax
paragraph_text: Davids obavlja svoj pretposljednji transfer i potpisuje ugovor s "matičnim" Ajaxom 28. siječnja 2007. Kao i na početku svoje karijere u Ajaxu bio je vrlo važna karika Ajaxove momčadi. U toj polusezoni osvojio je nizozemski kup i nizozemski superkup (Johan Cruijff-schaal). Početkom sezone 2007./2008. slomio je nogu u prijateljskoj utakmici s Go Ahead Eaglesima te je s travnjaka izbivao 3 mjeseca. Davids je objavio da će napustiti Ajax kad mu istekne ugovor 30. lipnja.